Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8156

e) érkezés időpontja. Megjegyzés: Amikor érkezési jelentést írnak elő, ezen fenti előírások nem teljesítése komoly fennakadásokat okozhat a légiforgalmi szolgálatok működésében és jelentős költségekkel jár a szükségtelen kutató és mentő műveletek végrehajtása. 3.4 Jelzések 3.4.1 Az 1. Függelékben ismertetett jelzések észlelése vagy vétele esetén a légijármű hajtsa végre azokat a tevékenységeket, amelyek a Függelékben meghatározott jelzések értelmezése alapján szükségesek. 2007/70/II. szám 3.4.2 Az 1. Függelékben ismertetett jelzések felhasználásuk esetén azzal a jelentéssel rendelkeznek, amelyet a Függelék tartalmaz. Ezeket csak az ismertetett célokra lehet igénybe venni és ne használjanak egyéb olyan jelzéseket, amelyek ezekkel összetéveszthetők. 3.5 Idő 3.5.1 Alkalmazzák az éjféllel kezdődő, 24-órás napban számított, órában, percben és szükség szerint másodpercben kifejezett egyeztetett egyetemes időt (UTC). 3.5.2 Az ellenőrzött repülés megkezdése előtt valamint bármikor a repülés során, mikor ez szükséges, végezzenek óra – idő egyeztetést. Megjegyzés: Az ilyen idő egyeztetést általában a légiforgalmi szolgálati egységgel végzik el, kivéve ha a járató vagy az illetékes légiforgalmi szolgálati hatóság más intézkedéseket foganatosított. 3.5.3 Ahol az idő(mérés)t az adatátviteli összeköttetéseknél is felhasználják, annak pontossága 1 másodperc UTC értéken belül legyen. 3.6 Légiforgalmi irányító szolgálat 3.6.1 Légiforgalmi irányítói engedélyek 3.6.1.1 Minden ellenőrzött repülés vagy ellenőrzött repülésként végrehajtott repülési szakasz megkezdése előtt szerezzenek be légiforgalmi irányítói engedélyt. Az ilyen engedélyt a légiforgalmi irányító szolgálati egységhez benyújtott repülési terv útján kell megkérni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes